Rasmus Elm

Rasmus Christoffer Elm (s. 17. maaliskuuta 1988 Kalmar) on ruotsalainen jalkapalloilija. Hän pelasi kotimaansa lisäksi Alankomaiden ja Venäjän pääsarjoissa. Hänen veljensä David ja Viktor ovat myös jalkapalloilijoita.

 Ura 

Elm aloitti uransa Johansfors IF:n ja Emmaboda IS:n juniorijoukkueissa, kunnes liittyi vuonna 2005 Kalmar FF:n vahvuuteen. Hän edusti seuraa kaikkiaan neljä ja puoli vuotta ollen mukana voittamassa Ruotsin mestaruutta kaudella 2008. Mestaruuskausi ja hyvät esitykset Ruotsin alle 21-vuotiaiden maajoukkueessa poikivat Elmille sopimuksen Eredivisien mestariseura AZ Alkmaarin kanssa elokuussa 2009.Alkmaar holt Elm 

Heinäkuussa 2012 Elm siirtyi Venäjän valioliigassa pelaavaan TsSKA Moskovaan yhdessä Alkmaarin toisen ruotsalaisen keskikenttäpelaajan Pontus Wernbloomin kanssa. 

Elm kärsi vuonna 2014 kroonisesta vatsasairaudesta, jonka vuoksi hänen uransa jatkuminen oli kysymysmerkki. Aiemmin urallaan Elm joutui olemaan kahteen kertaan sivussa pelikentiltä pohkeeseen tulleen veritulpan vuoksi.Seurapomo taustoitti lisää ruotsalaispelaajan ikävää sairautta  Iltalehti. Viitattu 20.12.2014. 

Elm palasi Ruotsiin ja Kalmariin kaudeksi 2015 ja pelasi viimeiset Allsvenskan-ottelunsa kaudella 2019.

 Maajoukkueura 

Elm edusti Ruotsin maajoukkuetta 39 kertaa ja teki neljä maalia. Hän oli joukkueen kokoonpanossa vuoden 2012 EM-kilpailuissa.

 Saavutukset 
 Ruotsin mestaruus 2008
 Ruotsin cupin voitto 2007
 Venäjän jalkapalloliigan mestaruus 2013, 2014
 Venäjän cupin voitto 2013

 Lähteet 



 Viitteet 

Luokka:Ruotsalaiset jalkapalloilijat
Luokka:Vuonna 1988 syntyneet
Luokka:Elävät henkilöt